**Дзяржаўная установа адукацыі**

**"Сярэдняя школа № 13 г. Оршы "**

**Факультатыўны занятак 2 клас**

**"Дзікія жывёлы Беларусі. Жывёлы ў казках"**

 **настаўнік: Кудраўцава Святлана Рыгораўна**

**Факультатыўны занятак 2 клас.**

**Тэма:  «Дзiкiя жывёлы Беларусі. Жывёлы ў казках»**

**Мэта: замацаванне назваў жывёл Беларусі праз маўленчую дзейнасць.**

**Задачы:** называць жывёл (вавёрка, вожык, воўк, ліса, заяц, лось, бабёр, мядзведзь), правільна вымаўляць гук [ў] у словах і сказах; увесці абагульняючае слова  «жывёлы»;  фарміраваць уменне суадносіць назвы жывёл і іхдзіцянят з малюнкамі; замацоўваць характэрныя прыкметы некаторых жывёл, развіваць камунікатыўныя навыкі дзяцей; выхоўваць любоў да роднай мовы, прыроды.

**Матэрыял:**малюнкі з выявамі жывёл і іх дзіцянят, колеры(белы, шэры, карычневы, аранжавы) ілюстрацыі казак.

**Ход занятку:**

1. Арганізацыйны этап.

2. Пра што будзем размаўляць на занятку?

  -Хто  гэта  на  іх намаляваны? (Адказы дзяцей.) А вось яшчэ і загадкі. Напэўна, іх  трэба  адгадаць.

* Ён прысмакаў з’еў нямала,

І калі харчоў не стала,

Лапу смокчучы, заснуў.

Ледзьве не праспаў вясну.

(Мядзведзь.)

* Улетку шэранькі,

узімку — беленькі.

Доўгія вушкі мае,

хутка ў лес уцякае. (Заяц.)

* Не птушка, не мыш,

Па дрэвах скача лоўка

Гарэза рыжая...   (вавёрка).

* У ваду нырае смела,

Хатку ён будуе ўмела,

Пад вадой і на вадзе

Будаўніцтва ён вядзе. (Бабёр.)

* У рыжай разбойніцы

Хвост, як мятла,

Ад кары ўцякла, сляды замяла.

(Ліса.)

* Мышак ловіць, ды не коцік ён,

Лісты носіць, ды не паштальён.

Каб лісе не трапіць на зубок,

У калючы скруціцца клубок.    (Вожык.)

* Хто на сваёй галаве лес носіць?

(Лось.)

Малайцы, а як мы можам назваць адным словам усіх тых, пра каго мы

загадкі адгадалі? (Жывёлы.)

Так, гэта жывёлы. А дзе яны жывуць? (У лесе.)

Дык як мы іх назавём? (Дзікія жывёлы.)

А зараз я хачу прапанаваць вам **гульню «Якога колеру?».**У мяне ёсць рознакаляровыя кружкі. Вы павінны выбраць кружок, які адпавядае колеру футра жывёлы. (Дзеці выбіраюць).

 А зараз давайце па чарзе называць. (Адказы дзяцей.)

**Дынамічная паўза.**

В. Вы ведаеце, хто такія звераняты? (Адказы дзяцей.)

Я вам хачу зараз прачытаць верш пра іх. Вы ўважлiва слухайце, потым адкажаце на мае пытанні.

Вось бы разам сабраць

Усіх зверанят:

Зубраня, зебраня,

Ласяня, лісяня,

Ваўчаня, бабраня —

Быў бы і ў заасадзе

Дзіцячы сад.

Якія звераняты хочуць хадзіць у дзіцячы сад? (Адказы дзяцей.)

А зараз давайце падыдзем да малюнкаў і разам з вамі раскажам, хто ў каго?

-Дзеці працуюць па картках (спалучыць звярой з іх зверанятамі)

**— у лісы... ваўчаня**

**— у зайчыхі... вавёрчаня**

**— у ваўчыхі... лісяня**

**—  у  вожычыхі... ласяня**

**— у бабрыхі... зайчаня**

**— у ласіхі... важаня**

**—  у  вавёркі... мядзведзяня**

**— у мядзведзіхі... бабраня**

 А вы ведаеце, у лесе жыве не адна ліса, а шмат ліс, не адзін заяц...  І  іншых  жывёл  таксама мноства; і зверанят у лесе шмат.

Давайце пра іх раскажам.

Адно лісяня — шмат... (лісянят).

Адно  ваўчаня —  шмат... (ваўчанят).

Адно ласяня — шмат... (ласянят).

Адно  зайчаня —  шмат... (зайчанят).

Адно  важаня —  шмат... (важанят).

Адно бабраня — шмат... (бабранят).

Адно  мядзведзяня —  шмат... (мядзведзянят).

Адно ваверчаня — шмат... (ваверчанят).

-А зараз давайце  падыдзем  яшчэ  раз  да малюнкаў, і вы адкажаце на мае пытанні.

— У каго самыя кароткія ногі?

— У каго самы кароткі хвост?

— У каго самыя доўгія вушы?

— У каго самы доўгі хвост?

— У каго самыя вострыя зубы?

— У каго самыя вострыя іголкі?

2. Жывёлы ў казках

- Што любяць слухаць і чытаць усе дзеці? (казкі)

-Паглядзіце і адкажыце, якія казкі вы пазналі. (ілюстрацыі)

\_ Які звер у казках заўсёды злы і галодны?

-Які звер самы хітры?

3. Слуханне казкі. Гутарка па казцы.

- Хто з'яўляецца галоўнымі героямі?

-Што здарылася у казцы?

4.Малайцы!  Давайце  з  вамі ўспомнім,  пра  каго  мы  сёння вялі  размову.  Вам  спадабалася размаўляць на беларускай мове? (Адказы дзяцей.)